b'\n_START_ARTICLE_\nAgerh\xc3\xb8nen\n_START_PARAGRAPH_\nAgerh\xc3\xb8nen er titlen p\xc3\xa5 en novellesamling af Martin A. Hansen med tolv noveller. _NEWLINE_Agerh\xc3\xb8nen er ogs\xc3\xa5 titlen p\xc3\xa5 den f\xc3\xb8rste novelle i samlingen. Den beskriver en mystisk begivenhed fra Martin A. Hansens barndom, som har gjort stort indtryk p\xc3\xa5 ham. Egentlig en lille begivenhed, men den kunne betragtes som et tegn fra de h\xc3\xb8jere magter, om ikke at miste modet._NEWLINE_Familien var meget fattig, men for\xc3\xa6ldrene pr\xc3\xb8vede at holde facaden._NEWLINE_"De havde skjult det i P\xc3\xa6nhed saa l\xc3\xa6nge, at Musene nu sagde op og ikke vilde komme i det Spisekammer l\xc3\xa6nger." Familien levede af byggr\xc3\xb8d, dag efter dag._NEWLINE_Midt i en snestorm, mens familien sidder sammen, "h\xc3\xb8rte de et dumpt Slag paa Yderd\xc3\xb8ren." Det viser sig at v\xc3\xa6re en lille agerh\xc3\xb8ne, der var fl\xc3\xb8jet mod d\xc3\xb8ren og blev dr\xc3\xa6bt. Den lille familie holder et h\xc3\xb8jtideligt festm\xc3\xa5ltid, der styrker deres sammenhold._NEWLINE_Der er flere af novellerne, der refererer til Martin A. Hansens egne erfaringer i barndommen eller fort\xc3\xa6llinger fra hans familie. Novellerne er st\xc3\xa6rkt pr\xc3\xa6get af tids\xc3\xa5nden og nogle er tung l\xc3\xa6sning, is\xc3\xa6r for yngre l\xc3\xa6sere. De kan bedre forst\xc3\xa5s, n\xc3\xa5r man ser dem i sammenh\xc3\xa6ng med Martin A. Hansens livsforl\xc3\xb8b og hans dagbogsnotater.'